
Tisztelt Ebtartók!
Felhívom valamennyi ebtartó figyelmét, hogy a tulajdonában lévő kutya kötelező védőoltással/ mikrochippel való ellátásáról az alábbiakat figyelembe véve ebtartói kötelezettségének eleget téve gondoskodjon.
A veszettség elleni védekezés részletes szabályairól szóló 164/2008 (XII.20.) FVM rendelet 4.§ (1) bekezdése értelmében az állattartó köteles minden három hónaposnál idősebb ebet 30 napon belül, az első oltást követően 6 hónapon belül, majd ezt követően évenként veszettség ellen saját költségén valamely szolgáltató állatorvossal beoltatni. Az oltási könyvet meg kell őrizni.
Veszettség ellen csak mikrochippel ellátott kutya oltható. 2013. január 1-jétől minden 4 hónaposnál idősebb eb csak transzponderrel – bőr alá ültetett mikrochippel – megjelölve tartható. A mikrochippel megjelölt eb tulajdonosának, tartási helyének megváltozása, vagy az állat elpusztulása esetén az eb tartója az adatváltozást 8 napon belül köteles a szolgáltató állatorvossal az országos elektronikus ebadatbázisban regisztráltatni. Az adatbázisba történő regisztráció, adatmódosítás díjmentes.
Az oltási kötelezettség, a mikrochip beültetésének elmulasztása állatvédelmi bírságot von maga után: 75 ezer forinttól akár 750 ezerig is terjedhet, a jogsértés körülményeitől függően. (244/1998. (XII. 31.) Korm. rendelet)
[bookmark: _GoBack]Az állatok védelméről és kíméletéről szóló 1998. évi XXVIII. törvény 42/B. § (1) bekezdése alapján önkormányzatunk az ebrendészeti feladatai ellátása érdekében ebösszeírás végzését 2026 őszére tervezi, részletes tájékoztató később jelenik meg.
Az adatszolgáltatási kötelezettség teljesítése során nyilatkozni kötelező többek között az eb utolsó veszettség elleni védőoltásának időpontjáról.
Az előírások betartását a jegyző és az állat-egészségügyi hatóság ellenőrizheti.
A fent leírtaknak való megfeleléshez a szolgáltató állatorvosok külön tájékoztatásban foglaltak alapján végzik tevékenységüket az ebtartói kötelezettség betartásának elősegítése céljából.
Kérem fentiek tudomásul vételét és a jogszabályi rendelkezések betartását.

